Қазақстандықтар 31 желтоқсанда демалмайды
"Қазақстандықтар 31 желтоқсанда демалмайды" | "https://abai.kz/post/125087"
TITLE: Қазақстандықтар 31 желтоқсанда демалмайды
URL: https://abai.kz/post/125087
META: "Қазақстандықтар 31 желтоқсанда демалмайды" | "https://abai.kz/post/125087"
DATE: 08.12.2020
AUTHOR(s): Abai.kz
TOTAL WORDS: 147
TEXT: Қазақстанда 31 желтоқсан жұмыс күні. Бұл туралы Еңбек және халықты әлеуметтік қорғау министрлігі мәлімдеді. Министрлік «Қазақстан Республикасындағы мерекелер туралы» заңға сәйкес, мереке күндері қазақстандықтар жұмыс істемейтінін атап өтті. « 31 желтоқсан Қазақстанда мереке күніне жатпайды . Еңбек кодексінің 85-бабының 3-тармағына сәйкес Үкімет жұмыс уақытын ұтымды пайдалану мақсатында мереке күндерін басқа жұмыс күніне ауыстыруға құқы бар. Үкіметтің 2019 жылғы 1 қарашадағы «2020 жылы демалыс күндерін ауыстыру туралы» қаулысына сәйкес жұмыс күні болып саналатын 31 желтоқсан демалыс күніне ауыстырылған жоқ »,- делінген хабарламада. Қазақстандықтар биыл Жаңа жылда 1-4 қаңтар аралығында демалады. 2021 жылдың 1-2 қаңтары ресми демалыс күндері болып саналады. Себебі, 2 қаңтар сенбі болғандықтан демалыс төртінші күнге, яғни дүйсенбіге ауыстырылады. Бес күндік жұмыс аптасында қазақстандықтар 1, 2, 3, 4 қаңтарда, ал алты күндік жұмыс аптасында - 1, 2, 3 қаңтар аралығында демалады. Сонымен қатар, 7 қаңтар да мерекелік демалыс болып саналады. Бұл күні қазақстандықтар Рождествоны атап өтеді. Abai.kz
